Forslag til

**Forretningsorden**

1) Mødet åbnes af formanden, der leder valget af dirigent.

2) Mødet afvikles efter den udsendte dagsorden.

3) Formandens skriftlige og mundtlige beretning sættes til afstemning under et.

1. Dirigenten påser, at forhandlingerne fremmes, og at god parlamentarisk orden opretholdes. Generalforsamlingens deltagere må i alle tilfælde rette sig efter dirigentens afgørelser.

5) Talere får ordet i den rækkefølge, de indtegnes hos dirigenten. Dog kan formanden og forslagsstilleren når som helst efter et indlæg begære ordet, ligesom dirigenten kan tillade en kort svarreplik.

6) Dirigenten kan bestemme, at taletiden begrænses. Formanden og forslagsstilleren vil dog altid være undtaget fra denne bestemmelse. Dirigenten eller 5 deltagere kan stille forslag om, at debatten afsluttes straks eller efter de indtegnede talere. Træffes en sådan beslutning kan kun formanden og forslagsstilleren yderligere tildeles taletid.

7) Forslag og ændringsforslag skal indleveres skriftligt til dirigenten. Dirigenten bestemmer i hvilken rækkefølge forslag og ændringsforslag sættes til afstemning.

8) Alle afgørelser træffes ved almindelig stemmeflerhed. Afstemning kan foregå ved håndsoprækning, men skal være skriftlig, hvis mindst 10 deltagere forlanger det.